Diari Oficial de la Generalitat Valenciana


Sumari del DOGV 9544, del 01-03-2023 (2023/1992)

RESOLUCIÓ de 23 de febrer de 2023, del director general de LABORA Servei Valencià d'Ocupació i Formació, per la qual s'acorda la tramitació d'urgència de la convocatòria de subvencions per a la realització d'accions formatives dirigides prioritàriament a persones desocupades, a càrrec de l'exercici pressupostari 2023, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9544

Data del DOGV
:   01-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1992


Data del document
:   23-02-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 23 de febrer de 2023, del director general de LABORA Servei Valencià d'Ocupació i Formació, per la qual s'acorda la tramitació d'urgència de la convocatòria de subvencions per a la realització d'accions formatives dirigides prioritàriament a persones desocupades, a càrrec de l'exercici pressupostari 2023, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals. [2023/1992]  
  
Antecedents de fet  
En data 27 de gener de 2023, s'ha publicat en el Diari Oficial de la Generalitat Valenciana la Resolució de 30 de desembre de 2022, del director general de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades, a càrrec de l'exercici pressupostari 2023, per a la realització d'accions formatives dirigides prioritàriament a persones desocupades, a càrrec de l'exercici pressupostari 2023, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals, efectuada per les administracions competents, i s'estableixen les bases reguladores i les condicions per al seu finançament.  
  
En l'apartat primer del resolc nové de la resolució de la convocatòria s'estableix el termini de 10 dies hàbils perquè l'entitat sol·licitant, a requeriment de l'òrgan instructor, esmene la falta o aporte documents preceptius en el cas que la sol·licitud presentada per l'entitat no complisca els requisits exigits o la documentació aportada, amb caràcter obligatori, continguera errades o fora insuficient.  
  
En l'apartat tercer del resolc nové de la resolució de la convocatòria s'estableix un termini de 10 dies perquè les entitats presenten al·legacions al llistat provisional de valoració on quedarà reflectida la puntuació obtinguda en cada ítem de valoració i la puntuació final de cadascuna de les sol·licituds que compleixen tots els requisits necessaris per a ser beneficiàries d'aquestes subvencions.  
  
Fonaments jurídics  
L'article 33 de la Llei 39/2015, d'1 d'octubre, del procediment administratiu comú de les administracions públiques, estableix que, quan raons d'interés públic ho aconsellen es podrà acordar, d'ofici o a petició de l'interessat, l'aplicació al procediment de la tramitació d'urgència, per la qual es reduiran a la meitat els terminis establits per al procediment ordinari, excepte els relatius a la presentació de sol·licituds i recursos.  
Perquè l'agilitació dels procediments de selecció de l'alumnat i la consecució d'una oferta dirigida prioritàriament a persones treballadores desocupades siga més àmplia al llarg de tot l'any, resulta aconsellable agilitzar el procediment de concessió de les ajudes reduint els terminis establits en la instrucció.  
En virtut del que s'estableix en l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, resolc:  
  
Reduir a la meitat els terminis en els apartats primer i tercer del resolc nové de la resolució de la convocatòria a què es fa referència més amunt, per la qual cosa la seua duració màxima quedarà de la manera següent:  
- Cinc dies hàbils perquè l'entitat sol·licitant, a requeriment de l'òrgan instructor, esmene la falta o aporte documents preceptius en el cas que la sol·licitud presentada per l'entitat no complisca els requisits exigits o la documentació aportada, amb caràcter obligatori, continguera errades o fora insuficient.  
- Cinc dies perquè les entitats presenten al·legacions al llistat provisional de valoració on quedarà reflectida la puntuació obtinguda en cada ítem de valoració i la puntuació final de cadascuna de les sol·licituds que compleixen tots els requisits necessaris per a ser beneficiàries d'aquestes subvencions.  
Aquesta resolució entrarà en vigor l'endemà de la publicació en el Diari Oficial de la Generalitat Valenciana, i contra aquesta no és possible cap recurs, d'acord amb el que s'estableix en l'article 33 de la Llei 39/2015, d'1 d'octubre, del procediment administratiu comú de les administracions públiques.  
  
València, 23 de febrer de 2023.- El director general de LABORA - Servei Valencià d'Ocupació i Formació: Enric Nomdedéu i Biosca.